wannaphong/clean_thaiwikipedia huggingface dataset:
# ท่าอากาศยานนานาชาติอีโลอีโล
ท่าอากาศยานนานาชาติอีโลอีโล   หรือ ท่าอากาศยานอีโลอีโล หรือ ท่าอากาศยานคาบาตูอัน ซึ่งตั้งตามชื่อของเทศบาลคาบาตูอัน อันเป็นที่ตั้งของท่าอากาศยาน หรือบางครั้งก็เรียกว่า ท่าอากาศยานซันตาบาร์บารา ตามชื่อเทศบาลอีกแห่งที่อยู่ใกล้เคียง เป็นท่าอากาศยานที่ตั้งอยู่ในจังหวัดอีโลอีโล ประเทศฟิลิปปินส์ เปิดให้บริหารเชิงพาณิชย์ตั้งแต่วันที่ 14 มิถุนายน ค.ศ. 2007 หลังจากการวางแผนและก่อสร้างร่วมทศวรรษ เพื่อแทนที่ท่าอากาศยานมันดูรีเอาที่เคยใช้งานมากว่า 70 ปี  ท่าอากาศยานนานาชาติอีโลอีโลเป็นท่าอากาศยานที่มีผู้โดยสารมากเป็นอันดับที่ 4 ของประเทศ และเป็นท่าอากาศยานมาตรฐานนานาชาติแห่งแรกในเขตคันลูรังคาบีซายาอันและเกาะปาไนย์ โดยท่าอากาศยานแห่งนี้ตั้งอยู่ที่เทศบาลคาบาตูอัน ห่างจากอีโลอีโลซิตีไปทางทิศตะวันตกเฉียงเหนือ
# แพ็คเปอร์เซ็นต์
แพ็คเปอร์เซนต์ (อังกฤษ:100%;เกาหลี:백퍼센트) เป็นกลุ่มบอยแบนด์เกาหลีใต้ สังกัด TOP Media ซึ่งสร้างขึ้นโดย แอนดี้ ลี แห่งชินฮวา เปิดตัวครั้งแรกในเดือนกันยายน 2012 ด้วยซิงเกิ้ล "We, 100%"  ประกอบด้วยสมาชิกเจ็ดคน ได้แก่ ร็อกฮยอน, จงฮวัน, ชานยง, ฮย็อกจิน, มินอู, ซังฮุน และ ชางบอม ต่อมา ซังฮุน ได้ถอนตัวไปตั้งแต่ปี 2014 และ ชางบอม ถอนตัวไปในปี 2016http://entertain.naver.com/music/now/read?oid=016&aid=0001117779 ในขณะที่หัวหน้าวงอย่าง มินอู เสียชีวิตในเดือนมีนาคม 2018 เนื่องจากภาวะหัวใจล้มเหลว

สมาชิก
รายชื่อต่อไปนี้คือสมาชิกวง
 ชื่อในการแสดง ชื่อเกิด วันเกิด สัญชาติ กรุ๊ปเลือด ตำแหน่ง สถานที่เกิด โรมัน ไทย ฮันกึล  โรมัน ไทย ฮันกึล Rockhyun  ร็อกฮยอน 록현 Kim Rockhyun  คิม ร็อกฮยอน 김록현   บี นักร้องเสียงหลัก คยองกี  Jonghwan  จงฮวัน 종환 Jo Jonghwan  โจ จงฮวัน 조종환  เอบี นักร้องสนับสนุน ซองนัม  Chanyong  ชานยง 찬용 Kim Chanyong  คิม ชานยง 김찬용  โอ แร็ปเปอร์หลัก โซล Hyukjin  ฮย็อกจิน 혁진 Jang Hyukjin  จาง ฮย็อกจิน 장혁진  บี นักร้องนำ , นักเต้นนำ ปูซาน  อดีตสมาชิก Minwoo  มินอู 민우 Seo Minwoo  ซอ มินอู 서민우  (34 ปี)  โอ หัวหน้าวง , นักเต้นนำ แทกู  Changbum  ชางบอม 창범 Woo Changbum  อู ชางบอม 우창범  โอ แร็ปเปอร์นำ , นักเต้นหลัก คังวอน Sanghoon  ซังฮุน 상훈 Lee Sanghoon  อี ซังฮุน 이상훈  เอ นักร้องสนับสนุน , ภาพลักษณ์วง ชุงชอง 

ผลงาน
มินิอัลบั้ม
Real 100% (2013)
- Real 100% (intro)
-Want You Back
-Only U
-Flavour
-Why

Bang the Bush (2014)

Time Leap (2016)
Sketchbook (2017)
Sunshine (2018)
RE:tro (2019)

ซิงเกิ้ล
2012
Bad Boy (나쁜 놈)
Guy Like Me (나 같은 놈)	
2013
Want U Back
Missing You (퇴근길)
2014
Beat (심장이 뛴다)
U Beauty (니가 예쁘다)
2016
Better Day (지독하게)
2017
How To Cry
Sketch U (어디 있니)
Warrior
2018
Song For You
Summer Night
Grand Bleu
Heart (맘)
28℃
มิวสิควิดีโอ
 ปี เพลง 2012 "Bad Boy" "Still Again" "Guy Like Me"2013 "Want U Back" "Only U" "Missing You" 2014 "Beat" "Phone" "U Beauty" "Summer Hero" 2016 "Better Day" 2017 "How To Cry" "Sketch U" "Warrior" 2018 "Song For You" "Summer Night" "Grand Bleu" "Heart"   "28℃"
# ยาน ออบลาก
ยาน ออบลาก (เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย

ออบลากเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018

ออบลากลงเล่นให้กับสโมสรแห่งเมืองหลวงสเปนกว่า 175 นัด และชนะเลิศสามรายการหลัก ซึ่งรวมถึงยูฟ่าซูเปอร์คัพ 2018 ที่อัตเลติโกเดมาดริดสามารถเอาชนะคู่ปรับร่วมเมืองอย่างเรอัลมาดริด ในนามทีมชาติ เขาลงเล่นให้กับสโลวีเนียตั้งแต่ ค.ศ. 2012

 เกียรติประวัติ 
 สโมสร 
ไบฟีกา
 ปรีไมราลีกา: 2013–14
 ตาซาดึปูร์ตูกัล: 2013–14
 ตาซาดาลีกา: 2013–14
 ยูฟ่ายูโรปาลีก: รองชนะเลิศ 2013–14

อัตเลติโกเดมาดริด
 ซูเปร์โกปาเดเอสปัญญา: 2014
 ยูฟ่าแชมเปียนส์ลีก: รองชนะเลิศ 2015–16
 ยูฟ่ายูโรปาลีก: 2017–18
 ยูฟ่าซูเปอร์คัพ: 2018

 รางวัลส่วนตัว 
 ผู้รักษาประตูยอดเยี่ยมของปรีไมราลีกา: 2013–14
 ลาลิกา ซาโมรา โทรฟี: 2015–16, 2016–17, 2017–18
 ทีมยอดเยี่ยมประจำฤดูกาลลาลิกา: 2015–16, 2016–17
 ทีมยอดเยี่ยมประจำฤดูกาลยูฟ่าแชมเปียนส์ลีก: 2015–16, 2016–17
 ผู้รักษาประตูยอดเยี่ยมของลาลิกา: 2015–16, 2017–18
 ทีมยอดเยี่ยมประจำฤดูกาลลาลิกา จัดโดยยูฟ่า: 2015–16, 2016–17, 2017–18
 FIFPro World XI 5th team: 2017
 ทีมยอดเยี่ยมประจำฤดูกาลยูฟ่ายูโรปาลีก: 2017–18
 นักฟุตบอลสโลวีเนียแห่งปี: 2015, 2016, 2017, 2018
# อาร์กอน (กลุ่มศิลปิน)
อาร์กอน  เป็นกลุ่มบอยแบนด์ชาวเกาหลีใต้ สังกัดค่ายเอ็มเอชเฮชเอนเตอร์เทนเมนต์ มีสมาชิก 6 คนจากเกาหลีใต้ กลุ่มเปิดตัวในวันที่ 11 มีนาคม ค.ศ. 2019 ด้วยการเปิดตัวอัลบั้มเดี่ยวชื่อ Master Key ชุดแรก และซิงเกิลนำในชื่อเดียวกัน

 สมาชิก 
+ ชื่อในการแสดง ชื่อเกิด วันเกิด สัญชาติ โรมัน ไทย ฮันกึล  โรมัน ไทย ฮันกึล Haneul  ฮานึล 하늘 Lee Haneul  อี ฮานึล 이하늘  Roel  โรลอี 로엘 Kim Sunho  คิม ซ็อนโฮ 김선호  Kain  คาอิน 카인 Bang Junho  บัง จุนโฮ 방준호  Yeoun  ยออุน 여운 Lee Kyeongbin  อี คยองบิน 이경빈  Gon  กอน 곤 Kim Seongjung  คิม ซ็องจง 김성중  Jaeun  แจอุน 재운 Han Jaeun  ฮัน แจอุน 한재운 

 ผลงานเพลง 
 อีพี 
 ชื่อ รายละเอียด อันดับสูงสุดบนชาร์ต ยอดขาย KOR Go Forward: Wide Dream วางจำหน่าย : 2 ตุลาคม ค.ศ. 2019
 สังกัด: MSH Entertainment
 รูปแบบ: ซีดี, ดาวน์โหลดแบบดิจิทัล, สตรีมมิ่ง 54KOR: 483
# คาร์ล ดยุกแห่งเวือร์ทเทิมแบร์ค
คาร์ล ดยุกแห่งเวือร์ทเทิมแบร์ค  ประสูติเมื่อวันที่ 1 สิงหาคม ค.ศ. 1936 ณ ฟรีดริชฮาเฟิน เป็นพระโอรสใน ฟิลิปป์ อัลเบรชท์ ดยุกแห่งเวือร์ทเทิมแบร์ค กับ อาร์ชดัชเชสโรสแห่งออสเตรีย พระองค์ทรงกลายเป็นรัชทายาทในตำแหน่งดยุกเวือร์ทเทิมแบร์ค หลังจากที่ ดยุกลุดวิจ อัลเบรชท์ พระเชษฐาสละสิทธิ์

 เสกสมรส 
พระองค์ทรงเสกสมรสกับ ไดแอนน์ ดัชเชสแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1958 พระชายารับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
ดยุกฟรีดริชแห่งเวือร์ทเทิมแบร์ค
ดัชเชสมาธิลด์
ดยุกอีเบอร์ตฮาร์ต
ดยุกฟิลิปป์
ดยุกไมเคิล
ดัชเชสฟลอร์

สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว

คาร์ล ดยุกแห่งเวือร์ทเทิมแบร์ค สิ้นพระชนม์ลงเมื่อวันที่ 7 มิถุนายน 2565 สิริพระชันษาปีที่ 86 ทำให้ตำแหน่งของพระองค์ ตกไปเป็นของ วิลเฮ็ล์ม ดยุกแห่งเวือร์ทเทิมแบร์ค พระนัดดา 

 เครื่องราชอิสริยาภรณ์ 
  House of Württemberg: Sovereign Knight Grand Cross of the Order of the Crown
  House of Württemberg: Sovereign of the Order of Olga
  House of Württemberg: Sovereign Knight Grand Cross of the Order of Military Merit
  House of Württemberg: Sovereign Knight Grand Cross of the Order of Frederick I, Special Class
  Bavarian Royal Family: Knight Grand Cross of the Order of Saint Hubert
  Anhaltese Ducal Family: Knight Grand Cross with Collar of the Order of Albert the Bear
  Austrian Imperial and Royal Family: Knight of the Order of the Golden Fleece<
  Italian Royal Family: Knight Grand Collar of the Supreme Order of the Most Holy Annunciation
  Two Sicilian Royal Family: Bailiff Knight Grand Cross of Justice of the Sacred Military Constantinian Order of Saint George
# ระบบข้อมูลอัคคีภัยขั้นสูง
ระบบข้อมูลอัคคีภัยขั้นสูง (อักษรย่อ: AFIS) ให้ข้อมูลเกี่ยวกับไฟไหม้ในปัจจุบันและในอดีตที่ตรวจพบโดยเซ็นเซอร์บนดาวเทียมสำรวจทรัพยากรโลก เช่น ระบบโมดิส, ยูเมตแซต เอ็มเอสจี, โกเอส, ซูโอมิ เอ็นพีพี ฯลฯ ซึ่งครอบคลุมหลายภูมิภาคทั่วโลก ระบบให้การตรวจสอบไฟที่กำลังลุกโชนอยู่บนแผนที่ในเว็บและส่งการแจ้งเตือนแบบเรียลไทม์แก่ผู้ใช้ที่ลงทะเบียนเมื่อตรวจพบไฟภายในพื้นที่ที่ต้องการผ่านอีเมล, เอสเอ็มเอส, เอกซ์เอ็มพีพี ฯลฯhttp://researchspace.csir.co.za/dspace/handle/10204/2789

ระบบเริ่มต้นเป็นโครงการวิจัยที่สถาบันเมอรากาซีเอสไออาร์ โดยความร่วมมือกับเอสคอมในปี ค.ศ. 2007 ซึ่งได้รับการขยายออกไปเพื่อสนับสนุนสมาคมป้องกันอัคคีภัยจำนวนมากในประเทศแอฟริกาใต้
# นิศานสาหิบ
นิศานสาหิบ (Nishan Sahib) หรือ ธงขาลสา (Khalsa Flag) เป็นชื่อเรียกของธงรูปสามเหลี่ยมที่แสดงถึงศาสนาซิกข์ คำว่า "นิศาน" (Nishan) นั้นมีความหมายว่า "สัญลักษณ์" ธงมีลักษณะพื้นสีเหลืองส้ม บนผืนธงปรากฏสัญลักษณ์ขันธา สัฐลักษณ์ประจำศาสนาซิกข์ ธงนิศานสาหิบในปัจจุบันพบตามคุรุทวาราต่าง ๆ เพื่อแสดงความเป็นสถานที่ของศาสนาซิกข์ โดยทั่วไปจะมีการนำผ้าสีเดียวกันกับพื้นธงมาพันรอบเสาธงจนถึงพื้น

ดั้งเดิมที ธงนี้ไว้แสดงถึงว่าชุมชนหรือคฤหัสถ์ที่มีธงนี้ปักอยู่เป็นขาลสา ได้เข้าพิธีปาหุลเป็นที่เรียบร้อยแล้ว ธงออกแบบมาเพ่อให้มองเห็นได้ชัดเจนจากระยะไกลด้วยสีสันที่โดดเด่น ทุก ๆ ปี ธงนี้จะถูกชักลงในช่วงเทศกาลวิสาขี (Vaisakhi) เพื่อนำมาซักทำความสะอาดและซ่อมแซมใหม่ รวมทั้งตัวเสาธงและผ้าที่พันตัวเสาเช่นกัน การทำความสะอาดนั้นจะใช้น้ำและนมผสมกัน และโดยดั้งเดิมจะมีการย้อมสีใหม่ด้วยหญ้าฝรั่นหรือขมิ้นหากสีจางลง

ศาสนิกชนจะให้ความเคารพต่อธงนี้มาก และถือว่าธงนี้ศักดิ์สิทธิ์ ในอดีตธงลักษณะคล้ายกันนี้ใช้เป็นสัญลักษณ์ของจักรวรรดิซิกข์และกองทัพซิกข์ขาลสา
# การแบ่งเขตเลือกตั้งแบบเอาเปรียบ
การแบ่งเขตเลือกตั้งแบบเอาเปรียบ หรือ เจอร์รีแมนเดอริง  เป็นการปฏิบัติซึ่งเจตนาก่อให้เกิดความได้เปรียบทางการเมืองต่อพรรคการเมืองพรรคใดพรรคหนึ่ง หรือกลุ่มใดกลุ่มหนึ่ง โดยการชักใยแนวแบ่งเขตเลือกตั้ง มียุทธวิธีหลักใช้ในการแบ่งเขตเลือกตั้งแบบเอาเปรียบสองยุทธวิธี ได้แก่ "การกะเทาะ" (cracking) หมายถึง การทำให้อำนาจออกเสียงลงคะแนนของผู้สนับสนุนพรรคการเมืองฝ่ายตรงข้ามลดลงในเขตเลือกตั้งหลายเขต และ "การบรรจุ" (packing) หมายถึง การกระจุกอำนาจออกเสียงลงคะแนนของพรรคการเมืองฝ่ายตรงข้ามในเขตเลือกตั้งหนึ่งเพื่อลดอำนาจออกเสียงลงคะแนนในเขตอื่น ยุทธวิธีที่สาม ซึ่งแสดงในแผนภาพซ้ายบนสุดของภาพทางขวามือ คือ การทำให้เขตเลือกตั้งทุกเขตเป็นแบบเดียวกัน (โดยสภาพคือการกะเทาะแบบหนึ่งซึ่งพรรคการเมืองฝ่ายข้างมากใช้จำนวนที่เหนือกว่าเพื่อประกันว่าพรรคการเมืองฝ่ายข้างน้อยจะไม่ได้ฝ่ายข้างมากในเขตเลือกตั้งแม้แต่เขตเดียว)

นอกเหนือไปจากการใช้เพื่อให้ได้ผลการเลือกตั้งตามต้องการสำหรับพรรคการเมืองพรรคใดพรรคหนึ่งแล้ว ยังใช้เพื่อช่วยเหลือหรือขัดขวางกลุ่มประชากรหนึ่ง เช่น กลุ่มการเมือง ชาติพันธุ์ เชื้อชาติ ภาษา ศาสนาหรือชนชั้น เช่น แนวพรมแดนเขตเลือกตั้งกลางของสหรัฐซึ่งก่อให้เกิดผู้มีสิทธิเลือกตั้งฝ่ายข้างมากเป็นผู้แทนของชาวแอฟริกันอเมริกันหรือเชื้อชาติกลุ่มน้อยอื่น ที่เรียก "เขตฝ่ายข้างมาก-ฝ่ายข้างน้อย" นอกจากนี้ ยังใช้เพื่อพิทักษ์ผู้ดำรงตำแหน่งคนปัจจุบันด้วย
# ขัณฑา
ขันธา (Khanda) หรือที่นิยมทับศัพท์ว่า กันด้า คือสัญลักษณ์ของศาสนาซิกข์ ที่มีมาตั้งแต่ราวทศวรรศแรกของคริสต์ศตวรรศที่ 20"20th Century - The Modern Design", Nishan Sahib, SikhMuseum.com เป็นสัญลักษณ์ที่ปรากฏในธงนิศานสาหิบ ขันธานั้นประกอบมาจากสัญลักษณ์สามอย่าง ได้แก่

 ดาบขันธาสองปลาย
 ชัครา หรือ จักร อยู่ตรงกลาง
 ดาบสั้น "กิรปาน" ปลายเดียวสองด้ามไขว้กันอยู่ด้านล่าง แสดงถึง "มิรี-ปิรี" (Miri-Piri) คือการผสมผสานของความเป็นเอกภาพทั้งทางโลกและทางธรรม อยู่ร่วมกันได้ เป็นฐานรองรับดาบขันธาและชัครา

สัญลักษณ์ทั้งสาม คือดาบขันธา, ดาบสั้นกิรปาน และจักร ล้วนเป็นอาวุธอันเป็นสัญลักษณ์ของนักรบชาวซิกข์

ในราวปี 2012 สัญลักษณ์ขันธากลายมาเป็นเครื่องหมายของความสมัครสามนกลมเกลียวกันในสังคมซิกข์ หลังเหตุการณ์กราดยิงหลายครั้งในอเมริกาNolan, Bruce. "Sikhs in New Orleans gather for Milwaukee shooting victims", The Times-Picayune, New Orleans, 08 August 2012. Retrieved on 08 May 2014.

ยูนิโคดของขันธา คือ U+262C (☬)
# ประเทศกานาในเครือจักรภพ
ราชอาณาจักรเครือจักรภพแห่งกานา   คืออดีตรัฐราชาธิปไตยภายใต้รัฐธรรมนูญ ที่ดำรงสถานะก่อนหน้า สาธารณรัฐกานา. ระหว่างวันที่ 6 มีนาคม ค.ศ. 1957 ถึงวันที่ 1 กรกฎาคม ค.ศ. 1960 เป็นประเทศแรกในภูมิภาคแอฟริกาตะวันตกที่ได้รับเอกราชอย่างสมบูรณ์.

พระราชบัญญัติว่าด้วยการประกาศอิสรภาพกานา ค.ศ. 1957ก็มีผลบังคับใช้ ทำให้ดินแดนอาณานิคมบริติชโกลด์โคสต์ มีสถานะเป็นอาณาจักรในเครือจักรภพ ภายหลังจากที่สิ้นสุดการปกครองของสหราชอาณาจักร. ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2  ทรงเป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 โดยข้าหลวงต่างพระองค์เป็นผู้สำเร็จราชการแทน:
ชาร์ลส โนเบิล อาร์เด็น-คลาร์ก (6 มีนาคม – 24 มิถุนายน 1957)
William Francis Hare, 5th Earl of Listowel (24 มิถุนายน 1957 – 1 กรกฎาคม 1960)

การลงประชามติ จัดขึ้นเมื่อวันที่ 27 เมษายน ค.ศ. 1960 มีผู้เห็นชอบ 88.47% ให้เปลี่ยนระบอบการปกครองเป็นสาธารณรัฐ, และ ไม่เห็นชอบ 11.53%. ส่งผลให้กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเมื่อวันที่ 1 กรกฎาคม ในปีเดียวกัน.

สมเด็จพระราชินีนาถอลิซาเบธที่ 2 โดยเสด็จเยือนในฐานะ ประมุขแห่งเครือจักรภพ ในวาระสำคัญดังนี้:

ครั้งที่ 1 (9–20 พฤษจิกายน 1961): 
ครั้งที่ 2 (7–9 พฤษจิกายน 1999):

กวาเม อึนกรูมา ดำรงตำแหน่งนายกรัฐมนตรี (และ หัวหน้ารัฐบาล). กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีกานาคนแรก กวาเม อึนกรูมา ขึ้นดำรงตำแหน่งเป็นประธานาธิบดีคนแรกของสาธารณรัฐ.
# จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 1 เขตเลือกตั้ง  โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน.  %  จน.  +/–  % เพื่อไทย  1  60,943  41.04%  1  1  100.00% พลังประชารัฐ  1  35,005  23.57%  0    0.00% อนาคตใหม่  1  21,038  14.17%  0    0.00% ภูมิใจไทย  1  1,151  0.78%  0  1  0.00% อื่น ๆ  17  30,360  20.44%  0    0.00%ผลรวม  21  148,497  100.00%  1    100.00%

 แบ่งตามเขต 
เขตเลือกตั้งเพื่อไทยพลังประชารัฐอนาคตใหม่อื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  60,943  41.04%  35,005  23.57%  21,038  14.17%  31,511  21.22%  148,497  100.00%  เพื่อไทย ได้ที่นั่งผลรวม  60,943  41.04%  35,005  23.57%  21,038  14.17%  31,511  21.22%  148,497  100.00%  

 ผลการเลือกตั้งแบบแบ่งเขต 

 เขต 1 
เขตเลือกตั้งที่ 1 ประกอบด้วยอำเภอเมืองนครนายก, อำเภอปากพลี, อำเภอบ้านนา และอำเภอองครักษ์
# ขวัญชัย สุขล้อม
ขวัญชัย สุขล้อม เป็นนักฟุตบอลชาวไทย ปัจจุบันเล่นตำแหน่งผู้รักษาประตูให้กับอุทัยธานี ในไทยลีก

 เกียรติประวัติ 
บุรีรัมย์ ยูไนเต็ด
 ไทยลีก: 2560
# ปรัชญาซิกข์
ปรัชญาของศานาซิกข์ คือทฤษฎีพื้นฐานของศาสนาซิกข์ ซึ่งระบุไว้ในคุรุกรันตสาหิบ ซึ่งคือคัมภีร์ของศาสนาซิกข์

การปฏิบัติตามคำสอนของศาสนาซิกข์นั้นพัฒนาตนของศาสนิกชน ในคุรุกรันตสาหิบมีระบุพิธีกรรมและการปฏิบัติตนไว้ เช่น การท่องบทสวดนิตนีมทุกเช้า ในช่วงเวลาอมฤตเวลา การถือครองปัญจกการ์ (ก 5 ประการ) ในศาสนิกชนที่ผ่านพิธีปาหุลแล้ว การหลีกเลี่ยงจากปัญจโทษ และปฏิบัติตามปัญจธรรม ระลึกถึงพระผู้เป็นเจ้าเสมอทุกเวลา เป็นต้น
# อภัยโทษ
อภัยโทษ  เป็นคำวินิจฉัยของรัฐบาลให้บุคคลพ้นจากความรับผิดสำหรับอาชญากรรมหรือความผิดตามกฎหมายอื่นตามกล่าวหา เสมือนว่าการกระทำนั้นไม่เคยเกิดขึ้น อภัยโทษสามารถให้ได้ไม่ว่าก่อนหรือหลังการพิพากษาลงโทษสำหรับอาชญากรรมนั้น ขึ้นอยู่กับกฎหมายของเขตอำนาจศาลนั้น ๆ

ในหลายประเทศ มีการให้อภัยโทษเมื่อปัจเจกบุคคลถือว่าได้แสดงตนแล้วว่าได้ "จ่ายหนี้คืนแก่สังคมแล้ว" หรือพิจารณาแล้วว่าสมควรได้รับในทางอื่น บางทีมีการเสนออภัยโทษแก่บุคคลซึ่งถูกพิพากษาลงโทษอย่างไม่ถูกต้องหรือแก่ผู้อ้างว่าตนถูกพิพากษาลงโทษอย่างไม่ถูกต้อง ในบางเขตอำนาจศาล การยอมรับอภัยโทษอาจส่อความว่าเป็นการยอมรับความผิด จึงมีการปฏิเสธข้อเสนอดังกล่าวในบางกรณี ปัจจุบันผู้ถูกพิพากษาลงโทษมักจัดการด้วยการอุทธรณ์มากกว่าอภัยโทษ
# ทัศวันธ์
ทัศวันธ์ หรือ ดัสวันธ (, Dasvandh) แปลตรงตัวว่า "เศษหนึ่งในสิบ" หมายถึงการบริจาคแก่ส่วรวม "ร้อยละสิบ" การบริจาคนี้หมายถึงทั้งการบริจาคเงินและการสละเวลามาช่วยทำเสวาให้กับคุรุทวาราหรือองค์กรอื่น ๆ ทัศวันธ์นั้นตรงตามหลักการของ Vand Chhako ซึ่งเป็นหนึ่งในสามเสาหลักของศาสนาซิกข์ของคุรุนานักเทพจิ ทัศวันธ์นั้นริเริ่มโดยคุรุอรชุน และยังคงเป็นการปฏิบัติที่ยังสืบเนื่องมาจนถึงปัจจุบัน ส่วนที่ได้รับบริจาคจากทัศวันธ์จะถูกนำเข้าไปช่วยเหลือกิจการของคุรุทวารา โดยเฉพาะ Sangat (การพบปะกันภายใต้คุรุกรันตสาหิบ) และ โรงครัวพระศาสดา (Langar)
# การรับใช้ (ศาสนาซิกข์)
ในศาสนาซิกข์ การบริการเพื่อผู้อื่น  หรือ เซว่า (,) มีระบุไว้ในคัมภีร์ของศาสนา คุรุกรันตสาหิบไว้อย่างชัดเจนว่า เป็นการกระทำเพื่อช่วยเหลือผู้อื่นทั้งบุคคลและสังคม โดยไม่คาดหวังสิ่งใด ๆ ตอบแทน คำว่า "เซ-วา" เป็นคำสันสกฤตโบราณแปลว่า การกระทำเพื่อรับใช้ผู้สูงกว่าโดยผู้ด้อยกว่า หรือถ้าแปลในมุมมองปัจจุบันคือ การมุ่งมั่นเพื่อผู้อื่น   แนวคิดการบริการเพื่อผู้อื่นนี้ในเชิงศาสนาเชื่อว่าเป็นการแสดงความรักและความเคารพต่อพระเป็นเจ้าโดยทางอ้อมSewa, Selfless Service sikhphilosophy.net.
# มายเนม
มายเนม (; มักเขียนเป็น MYNAME) เป็นกลุ่มบอยแบนด์ชาวเกาหลีใต้ ก่อตั้งโดยฮวานฮีของฟลายทูเดอะสกายภายใต้เอชทูมีเดีย วงประกอบด้วยสมาชิกห้าคน: กอนอู, อินซู, เซยง, จุน.คิว และแชจิน วงเปิดตัวเมื่อวันที่ 27 ตุลาคม 2011 ด้วยดิจิทัลซิงเกิล "เมซซิจ" (Message)http://m.entertain.naver.com/read?oid=311&aid=0000081745

สมาชิก
 กอนอู – หัวหน้าวง, นักร้องหลัง
 เซยง – แร็ปเปอร์
 อินซู – นักร้อง
 จุน.คิว – แร็ปเปอร์, นักร้อง
 แชจิน – นักร้องเสริม

ผลงานเพลง

 วีอาร์มายเนม (2013)
 ไฟฟ์สตาส์ (2014)
 I.M.G.: Without You (2015)
 Alive: Always in Your Heart (2016)
 มายเนมอิส (2017)
 Kiseki (2018)

ผลงานการแสดง
ภาพยนตร์สารคดี
 2013: Shinokubo Story – นักแสดงนำ

ละคร
 2012: Dream High 2 (KBS) – ตอน 1 รับเชิญ
 2013: Thunderstruck Stationery Store (Tooniverse) – ตอน 8 ดารารับเชิญ
 2017: พาวเวอร์เรนเจอร์ ไดโนฟอร์ซ เบรฟ (Daewon Media) - Seyong as Kwon Juyong (Brave Red Dino Ranger)

รายการเรียลลิตี
 2011: Ta-Dah! It's Myname Real Story (เอสบีเอสเอ็มทีวี)
 2012: Diary (เอสบีเอสเอ็มทีวี)
 2013: Myname W Kitchen (โตเกียวเอ็มเอ็กซ์)
 2013: มายเนมอิสมายเนม (ออนไลน์)
 2012–2016: ล็ทซ์โกดรีมทีม ซีซั่น 2 (เคบีเอส) – recurring
 2017-2018: The Unit (เคบีเอส) - เซยง, จุน.คิว, กอนอู, แชจิน

เว็บซีรีส์
 2015: Pocket Boyfriend (MUH Lab)
# พิพิธภัณฑสถานแห่งชาติ ศิลป์ พีระศรี อนุสรณ์
พิพิธภัณฑสถานแห่งชาติ ศิลป์ พีระศรี อนุสรณ์ เป็นหนึ่งในพิพิธภัณฑสถานแห่งชาติของประเทศไทย ตั้งอยู่ในเขตพระนคร กรุงเทพมหานคร สังกัดสำนักพิพิธภัณฑสถานแห่งชาติ กรมศิลปากร ในเครือพิพิธภัณฑสถานแห่งชาติ หอศิลป

ภายในจัดแสดงนิทรรศการ อาทิ ห้องทำงานและเครื่องมือเครื่องใช้ของศาสตราจารย์ศิลป์ พีระศรี ผลงานจิตรกรรม ประติมากรรม และภาพพิมพ์ของบรรดาลูกศิษย์ ซึ่งส่วนใหญ่เป็นผลงานศิลปกรรมในยุคเริ่มแรกของศิลปะร่วมสมัยในประเทศไทย 

แหล่งข้อมูลอื่น
 พิพิธภัณฑสถานแห่งชาติ ศิลป์ พีระศรี อนุสรณ์ กรมศิลปากร

ศิลป์ พีระศรี อนุสรณ์
หมวดหมู่:ก่อตั้งในกรุงเทพมหานครในปี พ.ศ. 2527
ศิลป์ พีระศรี อนุสรณ์
ศิลป์ พีระศรี อนุสรณ์
หมวดหมู่:ศิลป พีระศรี
หมวดหมู่:สถานที่ที่ตั้งชื่อตามนามของบุคคลสำคัญของไทย
# เทตมอเดิร์น
เทตมอเดิร์น  เป็นหอศิลป์ในลอนดอน และเป็นที่เก็บรักษาของสะสมศิลปะสมัยใหม่และศิลปะร่วมสมัยแห่งชาติของสหราชอาณาจักร โดยรวบรวมมาจากนานาชาติ เทตมอเดอร์นเป็นหนึ่งในสมาชิกของเครือเทต ที่ซึ่งประกอบด้วย เทตบริเตน, เทตลิเวอร์พูล และ เทตเซนไทฟส์ เทตมอเดิร์นตั้งอยู่บนอดีตโรงไฟฟ้าแบงค์ไซด์ในย่านแบงค์ไซด์ของซัทเทิร์ค

เทตมอเดิร์นเป็นหนึ่งในพิพิธภัณฑ์ศิลปะสมัยใหม่และร่วมสมัยที่ใหญ่ที่สุดในโลก งานจัดแสดงถาวรของเทตมอเดิร์นไม่เก็บค่าเข้าชม แต่จะมีในนิทรรศการชั่วคราวบางส่วนที่เก็บค่าเข้าชมแยก ถึงแม้จะเกิดภาวะการระบาดของโควิด-19 ทำให้พิพิธภัณฑ์ปิดเป็นเวลานานและมีผู้เข้าชมลดลงถึง 77 เปอร์เซ็นต์ เหลือเพียง 1,432,991 คนในปี 2020 เทตยังคงได้ตำแหน่งอันดับสามของพิพิธภัณฑ์ศิลปะที่มีผู้เข้าขมมากที่สุดในปี 2020"The Art Newspaper", 30 March 2021 and the most visited in Britain. สถานีรถไฟใต้ดินลอนดอนที่ใก้ลที่สุดคือแบล็กฟราส์ ราว 500 เมตรจากหอศิลป์
# ช็อง ยุนคยอม
ช็อง ยุนคยอม (정윤겸, พ.ศ. 2006 - พ.ศ. 2079) ขุนนางในช่วงต้น ราชวงศ์โชซ็อน เริ่มต้นรับราชการในปีที่ 23 ของรัชสมัย พระเจ้าซ็องจง พระราชาลำดับที่ 9 เมื่อ พ.ศ. 2035 ขณะอายุได้ 29 ปีและเป็น 1 ในขุนนางผู้มีส่วนสำคัญในเหตุการณ์ รัฐประหารพระเจ้าจุงจง ในตำแหน่งแม่ทัพรักษาพระนคร อีกทั้งยังเป็นบิดาของ ชองนานจอง (정난정) หนึ่งในสตรีที่ทรงอิทธิพลที่สุดในยุคโชซ็อน
# ทีปาวลี
ดิวาลี, ดีปาวลี, ทิวาลี หรือ ทีปาวลี เป็นเทศกาลแห่งแสงไฟของศาสนาฮินดู  ศาสนาซิกข์ ศาสนาเชน ที่เฉลิมฉลองในช่วงฤดูใบไม้ร่วงของซีกโลกเหนือThe New Oxford Dictionary of English (1998) . p. 540 "Diwali /dɪwɑːli/ (also Divali) noun a Hindu festival with lights...".Diwali Encyclopædia Britannica (2009)https://twitter.com/realdonaldtrump/status/1062450942707228672?lang=en ดิวาลีถือเป็นหนึ่งในเทศกาลที่เป็นที่รู้จักมากที่สุดของศาสนาฮินดู การใช้แสงสว่างในเทศกาลแห่งแสงนี้ เป็นสัญลักษณ์หมายถึงชัยชนะของแสงเหนือความมืดมิด ความดีเหนือความชั่วร้าย, Quote: "All the stories associated with Deepavali, however, speak of the joy connected with the victory of light over darkness, knowledge over ignorance, and good over evil".Jean Mead, How and why Do Hindus Celebrate Divali?,  อาคาร บ้านเรือน ร้านค้า ถนนหนทาง และศาสนสถาน (โบสถ์พราหมณ์ของฮินดู, คุรุทวาราของซิกข์ และ เชนสถานของเชน) จะตกแต่งด้วยสีสดใสและประดับแสงไฟสว่างไสวFrank Salamone (2004), Encyclopedia of Religious Rites, Rituals and Festivals, , Routledge, pp. 112–13, 174, 252 โดยทั่วไปเทศกาลดิวาลีเฉลิมฉลองกัน 5 วัน โดยจะถึงจุดสูงสุดในวันที่ 3 ของเทศกาล ซึ่งถือว่าเป็นคืนที่มืดมิดที่สุดของเดือนการติก ตามปฏิทินฮินดู เมื่อเทียบกับปฏิทินเกรโกเรียนจะตรงกับช่วงกลางเดือนตุลาคมและกลางเดือนพฤศจิกายน

ช่วงก่อนเข้าสู่เทศกาล ผู้คนจะเตรียมตัวโดยการทำความสะอาด ซ่อมแซม และตกแต่งบ้านหรือที่ทำงาน และแต่งตัวด้วยเสื้อผ้าที่ดีที่สุด ประดับไฟและทีป (Diya) ทั่วทั้งในและนอกบ้านให้สว่างที่สุด ทำพิธีบูชาต่อพระลักษมี เทวีแห่งความเจริญรุ่งเรืองมั่งคั่ง มีการจุดพลุ ทานอาหารกับครอบครัวและเพื่อนฝูง แลกเปลี่ยนของขวัญและแบ่งปันขนมกัน เทศกาลดิวาลีถือเป็นเทศกาลเชิงวัฒนธรรมที่สำคัญมากต่อชาวอนุทวีปอินเดียโพ้นทะเล ที่นับถือศาสนาฮินดู ซิกข์ หรือเชนIndia Journal: ‘Tis the Season to be Shopping Devita Saraf, The Wall Street Journal (August 2010)

 วันหยุดราชการ 
วันดิวาลีเป็นวันหยุดราชการในประเทศอินเดีย, ประเทศเนปาล, ประเทศมาเลเซีย, ประเทศสิงคโปร์ และ ประเทศพม่า
# โดมิโน
โดมิโน  เป็นกลุ่มเกมที่ใช้แผ่นกระเบื้อง (tile) ที่เล่นด้วยแผ่นกระเบื้อง "โดมิโน" รูปสี่เหลี่ยมผืนผ้า โดมิโนแต่ละชิ้นเป็นแผ่นกระเบื้องรูปสี่เหลี่ยมผืนผ้าโดยมีเส้นแบ่งหน้าเป็นปลายรูปสี่เหลี่ยมจัตุรัสสองด้าน  ปลายแต่ละด้านทำเครื่องหมายด้วยจุดจำนวนหนึ่ง (เรียกว่า พิพ นิพหรือดอบ) หรือว่างไว้ ด้านหลังของโดมิโนในชุดเหมือนกันทั้งหมด คือ ว่างไว้หรือมีการออกแบบร่วมกันบางอย่าง ชิ้นเกมโดมิโนรวมกันเป็นชุดโดมิโน ซึ่งบางทีเรียกว่า "เด๊ก" หรือ "แพ็ก"  ชุดโดมิโนแบบจีน-ยุโรปดั้งเดิมประกอบด้วยโดมิโน 28 ชิ้น โดยมีจำนวนจุดทุกแบบระหว่าง 0 ถึง 6 จุด ชุดโดมิโนเป็นอุปกรณ์เล่นเกมทั่วไป คล้ายกับไพ่หรือลูกเต๋าตรงที่สามารถเล่นโดมิโนได้หลายอย่างโดยใช้ชุดโดมิโน

มีการกล่าวถึงโดมิโนแรกสุดจากราชวงศ์ซ่งของจีนLo, Andrew. "The Game of Leaves: An Inquiry into the Origin of Chinese Playing Cards," Bulletin of the School of Oriental and African Studies, University of London, Vol. 63, No. 3 (2000): 389-406. โดมิโนสมัยใหม่ปรากฏในประเทศอิตาลีระหว่างคริสต์ศตวรรษที่ 18 แต่ยังไม่ทราบว่าโดมิโนจีนพัฒนาไปเป็นเกมสมัยใหม่อย่างไร มิชชันนารีอิตาลีในประเทศจีนอาจเป็นผู้นำเกมดังกล่าวเข้าสู่ทวีปยุโรป
# ลือลิยอ
ลือลิยอ เป็นเมืองที่ตั้งอยู่บนชายฝั่งทางตอนเหนือของสวีเดนและเป็นเมืองเอกของเทศมณฑลนอร์บ็อตเตินซึ่งเป็นเทศมณฑลที่เหนือสุดของสวีเดน ลือลิยอมีประชากรประมาณ 75,000 คนและเป็นที่ตั้งของเทศบาลลือลิยอ

มีท่าเรือที่ใหญ่ที่สุดเป็นอันดับเจ็ดในสวีเดนสำหรับจัดส่งสินค้าLuleå harbor, "Luleå harbor" , 20/10-15 นอกจากนั้นยังมีอุตสาหกรรมเหล็กขนาดใหญ่และเป็นศูนย์กลางการวิจัยอย่างกว้างขวาง มหาวิทยาลัยเทคโนโลยีลือลิยอเป็นหนึ่งในสามมหาวิทยาลัยเทคโนโลยีของประเทศสวีเดน และมหาวิทยาลัยเหนือสุดในสวีเดน